
[bookmark: _GoBack]ПРАТАКОЛ
аб далучэнні Рэспублікі Арменія 
да Пагаднення аб парадку аховы канфідэнцыяльнай 
інфармацыі і адказнасці за яе разгалошванне пры 
ажыццяўленні Еўразійскай эканамічнай камісіяй паўнамоцтваў па кантролі за выкананнем адзіных правіл канкурэнцыі ад 12 лістапада 2014 года

Дзяржавы – члены Еўразійскага эканамічнага саюза,
кіруючыся палажэннямі абзаца чацвёртага артыкула 1 Дагавора аб далучэнні Рэспублікі Арменія да Дагавора аб Еўразійскім эканамічным саюзе ад 29 мая 2014 года, падпісанага 10 кастрычніка 2014 г.,
пагадзіліся з наступным:
Артыкул 1
Гэтым Пратаколам Рэспубліка Арменія далучаецца да Пагаднення аб парадку аховы канфідэнцыяльнай інфармацыі і адказнасці за яе разгалошванне пры ажыццяўленні Еўразійскай эканамічнай камісіяй паўнамоцтваў па кантролі за выкананнем адзіных правіл канкурэнцыі ад 12 лістапада 2014 года.
Артыкул 2
Гэты Пратакол уступае ў сілу з даты атрымання дэпазітарыем па дыпламатычных каналах апошняга пісьмовага паведамлення аб выкананні дзяржавамі – членамі Еўразійскага эканамічнага саюза ўнутрыдзяржаўных працэдур, неабходных для яго ўступлення ў сілу.

Аформлена ў горадзе Маскве 3 снежня 2018 года ў адным арыгінальным экзэмпляры на рускай мове.
Арыгінальны экзэмпляр гэтага Пратакола захоўваецца ў Еўразійскай эканамічнай камісіі, якая, з’яўляючыся дэпазітарыем гэтага Пратакола, накіруе кожнай дзяржаве – члену Еўразійскага эканамічнага саюза яго завераную копію.

